YouTube કન્ટેન્ટ પૂર્ણ, 1

19:55 શક્તિસિંહ ગોહિલે અલ્પેશ ઠાકોર પર નિશાન સાધ્યું 

ગુજરાત કૉંગ્રેસના વરિષ્ઠ નેતા અને કૉંગ્રેસના રાષ્ટ્રીય પ્રવક્તા શક્તિસિંહ ગોહિલે ટ્વીટ કરીને અલ્પેશ ઠાકોરને નિશાને લીધા છે. 

તેમણે ટ્વીટ કરતાં લખ્યું કે કૉંગ્રેસ ગુજરાતમાં ત્રણ બેઠકો જીતી છે. જ્યારે પક્ષપલટુ અલ્પેશ ઠાકોર રાધનપુરથી હારી ગયા છે.

આ પહેલાં શક્તિસિંહ ગોહિલ ગુજરાત પ્રદેશ અધ્યક્ષ અમિત ચાવડાને મળ્યા હતા અને તેમને અભિનંદન પાઠવ્યાં હતાં. 

Twitter કન્ટેન્ટ પૂર્ણ, 1

19:00અમિત શાહ દિલ્હીના ભાજપ કાર્યાલયે પહોંચ્યા

ભાજપના અધ્યક્ષ અને કેન્દ્રીય ગૃહમંત્રી અમિત શાહ દિલ્હી ખાતેના ભાજપના કાર્યાલયે પહોંચી ગયા છે. 

એવું માનવામાં આવે છે કે મહારાષ્ટ્ર અને હરિયાણાના પરિણામોને લઈને અહીં ચર્ચા માટે બેઠક થશે. 

આ પહેલાં અમિત શાહે જીત માટે મહારાષ્ટ્ર અને હરિયાણાના કાર્યકર્તાઓને અભિનંદન પાઠવ્યાં હતાં. 

18:30 હાર બાદ હવે અલ્પેશ ઠાકોરનું રાજકીય ભવિષ્ય શું? 

18:15 રાધનપુરની જીતની રાજકોટમાં ઉજવણી 

ગુજરાતની પેટાચૂંટણીમાં રાધપુર અને બાયડમાં મળેલી જીતની રાજકોટમાં કૉંગ્રેસે ઉજવણી કરી છે. 

રાજકોટમાં કૉંગ્રેસના કાર્યકર્તાઓએ ફટાકડા ફોડીને ઉજવણી કરી હતી. 

17:50અલ્પેશની હાર, કૉંગ્રેસનું વિજય સરઘસ 

અલ્પેશ ઠાકોર સામે વિજય હાંસલ કર્યા બાદ રાધનપુર બેઠક પરના કૉંગ્રેસના ઉમેદવાર રઘુભાઈ દેસાઈએ વિજય સરઘસ કાઢ્યું હતું. 

ચૂંટણી પહેલાંથી જ આ બેઠક ગુજરાતમાં ચર્ચામાં હતી. તેનું કારણ કૉંગ્રેસને છોડીને ભાજપમાં આવેલા અલ્પેશ ઠાકોર અહીં ઉમેદવાર હતા. 

17:18અલ્પેશ ઠાકોર, ધવલસિંહ ઝાલાને પક્ષ પલટો ભારે પડ્યો? 

અલ્પેશ ઠાકોર અને ધવલસિંહ ઝાલાએ લોકસભા ચૂંટણી બાદ ભાજપમાં પ્રવેશ કર્યો હતો. જે બાદ તેમણે ભાજપની ટિકિટ પરથી પેટાચૂંટણીમાં ઉમેદવારી નોંધાવી હતી. 

અલ્પેશ રાધનપુરથી જ આ પહેલાં કૉંગ્રેસની ટિકિટ પરથી 2017માં વિજયી થયા હતા અને આ વખતે તેઓ અહીંથી જ હારી ગયા છે. 

ધવલસિંહ ઝાલા પણ બાયડની બેઠક પરથી હારી ગયા છે. આ બંને નેતાઓ મૂળ ઠાકોર સેના સાથે જોડાયેલા છે. અલ્પેશે વિજયી થયા બાદ ઠાકોર સમાજનો આભાર માન્યો હતો. 

જોકે, પક્ષ બદલ્યા બાદ જ્યાંથી વિજય થયો હતો ત્યાં જ આ નેતાઓનો પરાજય થયો છે. 

તાનાશાહ ભાજપ સામે લડાઈ : હાર્દિક પટેલ 

હાર્દિક પટેલે કૉંગ્રેસના વિજય થયેલા ઉમેદવારોને અભિનંદન આપતા ભાજપ પર નિશાન સાધ્યું હતું. 

અલ્પેશ ઠાકોર સામે વિજયી થયેલા રઘુભાઈ દેસાઈને અભિનંદન... \n\nમને ઉપરના લેખ માટે સારું શીર્ષક આપો.
ગુજરાત પેટાચૂંટણી પરિણામ : અલ્પેશ ઠાકોર, ધવલસિંહ ઝાલાને પક્ષપલટો ભારે પડ્યો?